18/07/2016 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2016/17064 pola que se aproba a concesión definitiva de subvencións correspondentes ao programa FO102: Convocatoria do programa de subvencións a concellos e entidades locais para a realización de investimentos deportivos, durante o ano 2016

RESOLUCIÓN POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES AO PROGRAMA FO102: Convocatoria do programa de subvencións a concellos e entidades locais para a realización de investimentos deportivos, durante o ano 2016 Don VALENTÍN GONZÁLEZ FORMOSO, presidente da Deputación Provincial da Coruña, A Resolución de Presidencia n.º 10697, do 12 de maio de 2016 (BOP n.º do 19 de maio de 2016), aproba a concesión provisional de subvencións correspondentes ao programa FO102: Convocatoria do programa de subvencións a concellos e entidades locais para a realización de investimentos deportivos, durante o ano 2016, e concede un prazo 10 días hábiles para comunicar, se é o caso, o desistimento da solicitude, presentar solicitude de reformulación ou de cambio de obxecto da subvención, alegacións ou emenda de erros. Visto que finalizou o prazo concedido aos interesados pola resolución devandita e vistas as solicitudes de reformulación ou de cambio de obxecto, alegacións, emendas e desistimentos que os interesados presentaron. ANTECEDENTES: PRIMEIRO.–Analizada a documentación aportada polos solicitantes no devandito prazo compróbase: 1. A documentación achegada polos Concellos de Cedeira, Negreira, Rianxo, Vimianzo, para subsanar os erros detectados na concesión provisional, é correcta xa que completa o requirido.2. Os Concellos de Rianxo e Ribeira presentaron reformulacións e os Concellos de A Laracha e Mugardos solicitaron cambios de obxecto das subvencións.3. O Concello de Vilasantar presentou un recurso de reposición contra a resolución que aprobou a concesión provisional das subvencións correspondentes ao programa FO 102: Convocatoria do programa de subvencións a concellos e entidades locais para a realización de investimentos deportivos, durante o ano 2016. O recurso fundaméntase na entrada en prazo da solicitude e a claridade do obxecto, a pesar do erro na escolla do programa. A resolución pola que se aproba a concesión provisional unicamente abre un prazo de 10 días hábiles, contados a partir do día seguinte da súa publicación no Boletín Oficial da Provincia, para que os solicitantes poidan comunicar, se é o caso, o desestimento da solicitude, presentar solicitude de reformulación ou de cambio de obxecto da subvención, presentar alegacións ou emenda de erros. A resolución de concesión provisional de subvencións non xera dereito ningún a favor dos beneficiarios propostos. Só a publicación da resolución definitiva xerará estes dereitos, non obstante, considerouse o recurso presentado como alegacións á resolución de concesión provisional: O concello alega que presentou erroneamente no programa FO101 a solicitude de subvención para investimentos deportivos. As solicitudes deben realizarse de conformidade co disposto nas citadas bases e nos plazos establecidos de xeito particular en cada convocatoria específica. Segundo a lexislación vixente, a convocatoria de subvencións é un procedemento de concurrencia competitiva, coa rixidez formal que isto implica. A presentación dunha solicitude de subvención nun programa incorrecto non pode considerarse un erro subsanable, xa que a denominación da convocatoria do programa expresa claramente o seu obxecto. Vistos o informe da Sección/do Servizo Servizo de Acción Social, Cultural e Deportes e o informe do Servizo de Fiscalización. RESOLVO: 1.º.–Desestimar as alegacións presentadas polo Concello de Vilasantar.2.º.–Aprobar a concesión das subvencións incluídas as reformulacións e cambios de obxecto correspondentes ao Programa FO102: convocatoria do programa de subvencións a concellos e entidades locais para a realización de investimentos deportivos, durante o ano 2016, aos concellos e entidades locais seguintes: Total concedido: 699.881,83 €. 2.º.–Considerar como definitivos os orzamentos modificados de oficio naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático.3.º.–Dispor o gasto das subvencións concedidas con cargo á seguinte aplicación orzamentaria: 0612/342/76201, fase A, referencia n.º 22016000437, operación n.º 220160000369, importe 699.881,83 €. 4.º.–Denegar a concesión das subvencións correspondentes ao Programa FO102: Convocatoria do programa de subvencións a concellos e entidades locais para a realización de investimentos deportivos, durante o ano 2016, aos concellos e entidades locais seguintes polos motivos que se indican: 5.º.–Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no art.59.6. b) da Lei 30/1992, de réxime xurídico das administracións públicas e do procedemento administrativo común. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso-Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso-administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 14 de xullo de 2016. O PRESIDENTE O SECRETARIO Valentín González Formoso José Luis Almau Supervia